苏轼
出狱次前韵二首
?一作：十二月二十八日蒙恩责授检校水部员外郎黄州团练副使复用前韵二首?百日归期恰及春，残生乐事最关身。
出门便旋风吹面，走马联翩鹊啅人。
却对酒杯浑是梦，试拈诗笔已如神。
此灾何必深追咎，窃禄従来岂有因。
平生文字为吾累，此去声名不厌低。
寒上纵归他日马，城中不斗少年鸡。
休官彭泽贫无酒，隐几维摩病有妻。
堪笑睢阳老従事，为余投檄向江西。
?子由闻余下狱，乞以官爵赎余罪，贬筠州监酒。
?